Stesen keretapi Kodiang

Stesen Keretapi Kodiang ialah sebuah stesen kereta api yang terletak di Kodiang, Kedah. Stesen ini merupakan salah sebuah stesen yang terletak dalam jajaran KTM Komuter Sektor Utara khususnya Laluan Padang Besar.

 Sejarah 
Stesen keretapi Kodiang mula dibuka pada 15 Oktober 1917 setelah perkhidmatan keretapi laluan Bukit Mertajam ke Alor Setar dilanjutkan lagi hingga ke Bukit Ketri. Stesen ini seterusnya dibina semula dalam projek pembinaan Landasan Berkembar Elektrik Ipoh-Padang Besar dan dibuka semula pada 1 Januari 2016.

 Lokasi 
Stesen keretapi Kodiang terletak di pekan Kodiang, Kubang Pasu berdekatan dengan sempadan Malaysia dan Thailand. Stesen ini juga terletak berdekatan dengan beberapa buah bandar seperti Bukit Kayu Hitam, Sintok dan Changlun.

 Perkhidmatan kereta api 
Stesen keretapi Kodiang menyediakan perkhidmatan kereta api yang dikendalikan oleh Keretapi Tanah Melayu melalui Laluan Padang Besar.

Stesen ini menyediakan perkhidmatan merangkumi;

 18 ketibaan dari Padang Besar dan Butterworth
 18 perlepasan ke Padang Besar dan Butterworth

 Galeri 

Rujukan

Kodiang